b'\n_START_ARTICLE_\nEkte sirisser\n_START_SECTION_\nUtseende\n_START_PARAGRAPH_\nKroppen er mellom 5\xc2\xa0og\xc2\xa050\xc2\xa0millimeter, og varierer mellom brunlig, brun-svart og m\xc3\xb8rk-gr\xc3\xa5 p\xc3\xa5 farge. Bakbeina er b\xc3\xa5de st\xc3\xb8rre og kraftigere enn de andre beina. S\xc3\xa6rlig l\xc3\xa5rene er kraftige. Leggene har pigger eller torner. Ekte sirisser har to korte, men f\xc3\xb8lsomme haletr\xc3\xa5der (cerci). Antennene er tr\xc3\xa5dformet, lange og rekker helt bak p\xc3\xa5 kroppen eller lengre._NEWLINE_Vinger mangler hos noen arter, men der de finnes kan de v\xc3\xa6re godt utviklet og rekker helt bak p\xc3\xa5 bakkroppen. Framvingene er fortykket og foldes slik at omslutter kroppen, b\xc3\xa5de p\xc3\xa5 siden og ryggen._NEWLINE_Nymfene er normalt ganske like de voksne, men mindre.\n_START_SECTION_\nLevevis\n_START_PARAGRAPH_\nEkte sirisser lever av planter og r\xc3\xb8tter. Noen er rovdyr som ogs\xc3\xa5 spiser andre mindre dyr. _NEWLINE_Hanner kan frambringe lyd eller sang ved \xc3\xa5 gni fremvingene mot hverandre. Noen ribber ved basis av vingene lager lyden._NEWLINE_Parringen skjer i vegetasjonen. Hunnen har en kort eller litt lang og kraftig eggleggningsbrodd. De legger eggene i fuktig jord, enkeltvis eller i grupper. Noen arter lever i tr\xc3\xa6r og legger egg i plantevev._NEWLINE_Ekte sirisser har ufullstendig forvandling, overgang fra nyklekt larve til det voksne kj\xc3\xb8nnsmodne insektet g\xc3\xa5r gradvis gjennom flere nymfestadier. Utviklingstiden fra egg, via nymfestadiene til det voksne stadiet kan v\xc3\xa6re noen uker under gunstige forhold. Temperatur og antall hudskift er avgj\xc3\xb8rende. Noen har opptil 12 nymfestadier og skifter huden mellom hvert av disse. Vekst skjer ved et hudskifte. Sirisser mangler i likhet med andre leddyr et indre skjelett.\n_START_SECTION_\nSom mat\n_START_PARAGRAPH_\nFlere steder inng\xc3\xa5r sirisser i kostholdet og regnes som god mat. P\xc3\xa5 markedsplasser, kanskje s\xc3\xa6rlig i Asia, er sirisser ofte \xc3\xa5 se.\n_START_SECTION_\nSom kampsport\n_START_PARAGRAPH_\nDet har i \xc3\xa5rtusener blitt arrangert sirissekamper i provinsen Shandong i Kina. S\xc3\xa6rlig fylket Ningyang knyttes til denne \xc2\xabkampsporten\xc2\xbb.'